ഓക്സിജന് കിടക്കകളുടെ എണ്ണം വര്ധിപ്പിക്കും പ്രതിദിന പരിശോധന രണ്ട് ലക്ഷം, കുഞ്ഞുങ്ങള്ക്കായി ഐസിയു തിരുവനന്തപുരം: സംസ്ഥാനത്ത് പ്രതിദിന കോവിഡ് പരിശോധനകളുടെ എണ്ണം രണ്ട് ലക്ഷത്തിലേക്കെത്തിക്കാന് തീരുമാനം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സമ്ബര്ക്ക വ്യാപനം കണക്കിലെടുത്ത് സമ്ബര്ക്ക പട്ടിക തയാറാക്കല് കര്ശനമാക്കാനും ആരോഗ്യമന്ത്രിയുടെ നേതൃത്വത്തില് ചേര്ന്ന ഉന്നതതല യോഗം തീരുമാനിച്ചു. മൂന്നാം തരംഗ സാധ്യത മുന്നില് നില്ക്കുന്നതിനാല് വാക്സിനേഷന് പരമാവധി കൂട്ടും. 60 വയസിന് മുകളിലുള്ളവരില് ഒരു ഡോസ് വാക്സിനെങ്കിലും ഉറപ്പാക്കണമെന്നാണ് നിര്ദേശം. പൊതുചടങ്ങുകളില് പങ്കെടുത്തവരില് ആര്ക്കെങ്കിലും രോഗം വന്നാല് മുഴുവന് പേരേയും പരിശോധിക്കണം. രോഗ ലക്ഷണങ്ങളുള്ളവരും സമ്ബര്ക്കത്തിലുള്ളവരും നിര്ബന്ധമായും കോവിഡ് പരിശോധന നടത്തണമെന്നാണ് നിര്ദേശം. പൊതു ഇടങ്ങളില് ആള്ക്കൂട്ടം നിയന്ത്രിക്കും. അടുത്ത നാലാഴ്ച അതീവ ജാഗ്രത വേണ്ടതിനാല് മാനദണ്ഡങ്ങളിലെ വീഴ്ച അനുവദിക്കാനാകില്ലെന്ന് യോഗം വിലയിരുത്തി. സെപ്റ്റംബര് അവസാനത്തോടെ 18 വയസിന് മുകളിലുള്ള എല്ലാവര്ക്കും ആദ്യ ഡോസ് വാക്സിന് നല്കാനാണ് ലക്ഷ്യമിടുന്നത്. അതിനായി ജില്ലകളില് വാക്സിനേഷന് പ്ലാന് തയ്യാറാക്കി വാക്സിനേഷന് യജ്ഞം ശക്തിപ്പെടുത്തണം. അവധി ദിവസങ്ങളില് വാകസിനേഷന്റെ എണ്ണം കുറഞ്ഞിരുന്നു. ഇത് വരും ദിവസങ്ങളില് കൂട്ടാനാണ് തീരുമാനം. ആശുപത്രികളില് ഓക്സിജന് കിടക്കകളുടെ എണ്ണം പരമാവധി വര്ധിപ്പിക്കാനും തീരുമാനമായി. നിലവില് ഓക്സിജന് കരുതല് ശേഖരമുണ്ട്. ആവശ്യം വന്നാല് കര്ണാടകയെക്കൂടി ആശ്രയിക്കാനുള്ള തീരുമാനവുമുണ്ട്. ആശുപത്രികളിലെ തീവ്ര പരിചരണ വിഭാഗങ്ങള് കൂടുതല് ശക്തിപ്പെടുത്തും. കുഞ്ഞുങ്ങള്ക്കായുള്ള ഐസിയു സംവിധാനങ്ങളും പൂര്ണതോതില് സജ്ജമാക്കിവരികയാണ്